open-index/open-wikipedia-markdown huggingface dataset:
Tommaso Salvadori

Greve **Adelardo Tommaso Salvadori Paleotti** (født 30. september 1835 i Porto San Giorgio, død 9. oktober 1923 i Torino) var en italiensk zoolog og ornitolog.

Salvadori ble født i Porto San Giorgio, og var sønn til greve Luigi Salvadori og Ethel. Han ble tidlig interessert i fugler og publiserte en bok om fuglerne på Sardinia i 1862. Etterpå studerte han medisin i Pisa og Rom.
Han deltok i Garibaldi's militærekspedisjon til Sicilia som medisinsk offiser.

Han ble assistent på zoologimuseet i 1863, og ble varadirektør på Torinos Naturhistoriske museeum i 1879. Han var spesialist på Asias fugler. Han publiserte mer enn 300 artikler i ornitologi. 1880 reste han til British museum i London før å arbeide med deres kataloger.

## Bibliografi
Hans viktigste arbeider var 
* 1869: *Monografia del Gener Ceyx Lacépède*, Atti della R. Accademia delle Scienze.
* 1871: *Nuove specie di uccelli dei generi Criniger, Picus ed Homoptila Nov. Gen.* Atti della R. Accademia delle Scienze.
* 1872, med O. Antinori: *Intorno al Cypselus horus*, Atti della R. Accademia delle Scienze.
* 1872, med O. Antinori: *Intorno ad un nuovo genere di Saxicola* Torino (1872), Atti della R. Accademia delle Scienze.
* 1873, med O. Antinori: *Nuova specie del Genere Hyphantornis*, Atti della R. Accademia delle Scienze.
* 1879: *Di alcune specie del Genere Porphyrio Briss*. Atti della R. Accademia delle Scienze.
* 1879: *Ornitologia della Papuasia e delle Molucche*, Atti della R. Accademia delle Scienze.
* 1880: *Osservazioni intorno ad alcune specie del Genere Collocalia G.R. Gr.*, Atti della R. Accademia delle Scienze.
* 1889: *Collezioni ornitologiche fatte nelle isole del Capo Verde da Leonardo Fea*, Annali Museo Civico di Storia Naturale di Genova (2) 20: 1-32.
* 1891: *Catalogue of the Psittaci, or parrots*, in the collection of the British museum (London).
* 1893: *Catalogue of the Columbae, or pigeons*, in the collection of the British museum (London).
* 1895: *Catalogue of the Chenomorphae (Palamedeae, Phoenicopteri, Anseres) Crypturi and Ratitae* in the collection of the British Museum (London).
* 1901: *Due nuove specie di Uccelli dell' Isola di S. Thomé e dell'Isola del Principe raccolte dal sig. Leonardo Fea*. Bolletino della Società dei Musei di Zoologia ed Anatomia comparata della R. Università di Torino.
* 1901: *Uccelli della Guinea Portoghese raccolti da Leonardo Fea*, Annali del Museo Civico di Storia Naturale di Genova
* 1903: *Caratteri di due nuove specie di Uccelli di Fernando Po*, Bolletino della Società dei Musei di Zoologia ed Anatomia comparata della R. Università di Torino.
* 1903: *Contribuzioni alla ornitologia delle Isole del Golfo di Guinea*, Memorie della Reale Academia delle Scienze di Torino, série II, tome LIII.

## Referanser


## Eksterne lenker
* Notes and News. Besøkt: 9. mai 2013.
Gråtass får en ny venn

***Gråtass får en ny venn*** er en norsk barnefilm fra 2011 om den lille traktoren Gråtass.

## Handling
Gråtass trives og har det bra på gården med vennene sine Goggen,Gamlefar og Grynet, men av og til føler han seg litt ensom, siden han er den eneste levende maskinen på gården og ikke kan røpe det for noen. Når Grynet får problemer med fugler som spiser på jordbærene hennes, husker Gråtass at han har sett en tegning av et helautomatisk, strømdrevet og selvgående fugleskremsel i oppfinnermappa til Onkel Georg som Goggen arvet gården etter. Han tenker for seg selv at Skremme hadde vært en fin venn å ha.

Goggen ender opp med å lage Skremme til en konkurranse på markedet. Men når Skremme får mer oppmerksomhet enn Gråtass, blir tingene helt annerledes enn han hadde tenkt seg.

## Om filmen
Filmen fikk middelmådig omtale av anmelderne. Blant annet så gav både VG, Dagbladet, Aftenposten, Dagsavisen og Bergens Tidende terningkast tre.

## Rollebesetning
* 
* Tiril Heide-Steen
* Ole-Kristian Lima
* 
* Dag Vågsås

## Referanser


## Eksterne lenker
* 
*
Geodætisk Institut

**Geodætisk Institut** var et dansk statlig kartografisk institutt, det ble opprettet i 1928 ved sammenleggingen av Generalstabens topografiske Afdeling med *Den danske Gradmaaling*.

Geodætisk Institut var en del av det danske Krigsministeriet, senere Forsvarsministeriet.

1. januar 1989 ble Geodætisk Institut lagt sammen med Matrikeldirektoratet og Det Kongelige danske Søkortarkiv til Kort & Matrikelstyrelsen, i dag Geodatastyrelsen.

## Referanser


## Eksterne lenker
* Kort og Matrikelstyrelsen
Hasse Borg

**Hasse Borg** (født 4. august 1953 i Örebro) er en svensk tidligere fotballspiller og sportssjef.

Borg hadde siden 1999 stilling som sports- og markedssjef i Malmö FF. Den 31. august 2011 forlot Borg Malmö FF etter 28 år i klubben. I hans tid som sportssjef, hadde klubben tatt seg tilbake til Allsvenskan, vunnet svensk mesterskap (2004), og bidratt vesentlig til klubbens finansielt forbedrede situasjon.

Under Borg solgte Malmö FF spillere som Zlatan Ibrahimović, Markus Rosenberg, Afonso Alves og Ola Toivonen, noe som har bidratt til forsterkning av klubbkassen. Borg står også bak det vellykkede sponsorsamarbeidet Nätverket.

Som spiller deltok Borg i ett VM (1978), og vant svensk mesterskap to ganger, med Malmö FF, i 1986 og 1988.

## Referanser


## Eksterne lenker
*
Divergent (film)

***Divergent*** er en amerikansk science fiction-film fra 2014. Filmen er regissert av Neil Burger, manuset er skrevet av Evan Daugherty og Vanessa Taylor basert på romanen med samme navn av Veronica Roth. Shailene Woodley, Kate Winslet, Theo James, Miles Teller og Zoe Kravitz er noen av skuespillerne som spiller hovedroller.

I 2015 kom oppfølgeren *[[Insurgent (film)|Insurgent]]*.

## Handling
I fremtidens Chicago, er mennesker delt inn i fem grupper basert på hva slags personligheter de har, enten de er uselviske, fredelige, ærlige, modige eller intelligente. Tenåringen Beatrice Prior (Shailene Woodley) blir en *Divergent* (avvikende), som vil si at hun ikke hører til i en bestemt gruppe. Hun er den som oppdager at en ond plan er i ferd med å iscenesette seg i det ellers tilsynelatende perfekte samfunnet hun lever i.

## Rolleliste
* Shailene Woodley som Beatrice «Tris» Prior
* Kate Winslet som Jeanine Matthews
* Theo James som Tobias «Four» Eaton
* Miles Teller som Peter
* Zoe Kravitz som Christina
* Jai Courtney som Eric
* Ray Stevenson som Marcus Eaton
* Ashley Judd som Natalie Prior
* Ansel Elgort som Caleb Prior
* Tony Goldwyn som Andrew Prior
* Maggie Q som Tori
* Mekhi Phifer som Max
* Ben Lloyd-Hughes som Will
* Christian Madsen som Al
* Ben Lamb som Edward
* Justin Wachsberger som Lauren
* Amy C. Newbold som Molly Atwood

## Annet
* Lucas Till, Jack Reynor, Jeremy Irvine, Alex Pettyfer, Brenton Thwaites, Alexander Ludwig og Luke Bracey var blant skuespillerne som ble vurdert for de mannlige hovedrollene.
* Jeremy Irvine var førstevalget for rollen som Tobias «Four» Eaton, men han avslo fordi han ikke ville bli sett på som et tenåringsidol.

## Eksterne lenker
* 
*
Godzilla (2014)

***Godzilla*** er en amerikansk science fiction-film fra 2014. Filmen er regissert av Gareth Edwards, og har Aaron Taylor-Johnson, Elizabeth Olsen og Ken Watanabe i hovedrollene

Dette er den andre *Godzilla*-filmen som blir laget av et amerikansk produksjonsselskap, etter filmen fra 1998 med Matthew Broderick i hovedrollen.

## Handling
Det radioaktive kjempemonsteret Godzilla våkner fra dvalen sin med planer om å ta knekken på dem som skapte ham.

## Rolleliste
* Aaron Taylor-Johnson
* Elizabeth Olsen
* Ken Watanabe
* Juliette Binoche
* Bryan Cranston
* David Strathairn
* Sally Hawkins
* Richard T. Jones
* Victor Rasuk
* Al Sapienza
* Brian Markinson
* Patrick Sabongui

## Annet
* Joseph Gordon-Levitt ble tilbudt hovedrollen, men han avslo. Også Henry Cavill, Scoot McNairy og Caleb Landry Jones ble vurdert for å spille rollen.

## Eksterne lenker
* 
*
Air Control Wing

**Air Control Wing** (**ACW**) er en ving i det danske Flyvevåbnet. ACW har militær overvåkning av all flytrafikk i dansk og tilstøtende luftrom som spesiale, og de militære operatører holder våkent øye med denne lufttrafikk og har kontrollen med danske jagerfly døgnet rundt på alle årets dager. Dette skjer fra kontrollsenteret som befinner seg på Flyvestation Karup.

Tre radarhoder med store og langtrekkende radarer leverer data til kontrollsenteret. Radarhodene er plassert i Skagen, Skrydstrup (Sønderjylland) og Bornholm. Flere mindre radarer er med på å danne det komplette radarbildet.

ACW har tillike et mobilt kontrollsenter, som med en høy beredskap kan innsettes hvor politikere og Forsvarets ledelse ønsker det. Denne avdelingen kan løse de samme oppgavene som kontrollsenteret på Flyvestation Karup. Avdelingen opererer fra mobile containere og er utrustet med en langtrekkende radar av typen TPS-77 (produsert av Lockheed Martin), samt et antall kortrekkende radarer.

Fra 2005 til 2009 hadde ACW og forgjengeren – Kontrol og varslingstjenesten – en kortrekkende radar og teknisk personale utsendt til den afghanske hovedstaden Kabul, hvor de medvirket til å høyne flyvesikkerheten ved å levere data til kontrolltårnet i Kabul internasjonale lufthavn. Disse data har gitt flyvelederne uvurderlige informasjoner om flytrafikken i området.

I Kastrup Lufthavn har ACW flyveledere og flyvelederassistenter som sammen med den sivile luftromskontroll avvikler både den militære og sivile flytrafikk. 

Endelig har ACW sin egen utdannelsesavdeling, som grunn-, etter- og videreutdanner militære medarbeidere til ACW-spesialer.

## Referanser


## Eksterne lenker
*
Fabian Ebenhoch

**Fabian Ebenhoch** (født 12. januar 1979) er en østerriksk tidligere skihopper og nåværende skihopptrener.

Som aktiv skihopper deltok han i fem verdenscuprenn i årene 1998–2000, med 23.-plass i Iron Mountain 26. februar 2000 som beste plassering. Sammenlagt i verdenscupen ble han nummer 89 i sesongen 1998/99 og 69 i 1999/2000. To av de fem verdenscuprennene var i den tysk-østerrikske hoppuka; beste plassering var 29.-plass i Innsbruck 3. januar 2000, som ga ham 50.-plass sammenlagt. Under vinter-universiaden (studentlekene) i Štrbské Pleso (Poprad) i 1999 delte han seieren i normalbakken med polske Łukasz Kruczek, og han var på det østerrikske laget som tok sølv i lagkonkurransen.

Fra 2002 til 2011 var han hovedtrener for Italias hopplandslag for kvinner og i 2011–2013 hovedtrener for det italienske kombinertlandslaget. I mai 2013 ble han utnevnt til ny hovedtrener for Sveits' kvinnelandslag i hopp, der han overtok etter Sven Arnold.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Winter Universiade '99 Poprad-Tatry: Ski jumping (besøkt 9. mai 2013)
* Winter Sport News: Fabian Ebenhoch lascia l'Italia, è il nuovo allenatore del salto femminile in Svizzera (8. mai 2013, besøkt 9. mai 2013)
* Swiss-Ski: Neuer Trainer für die Skispringerinnen (7. mai 2013, besøkt 9. mai 2013)

## Eksterne lenker
* 
*
Grudge Match

***Grudge Match*** er en amerikansk sports-komedie fra 2013. Filmen er regissert av Peter Segal, og har Sylvester Stallone og Robert De Niro i hovedrollene.

## Handling
De to tidligere og aldrende proffbokserne Henry «Razor» Sharp (Sylvester Stallone) og Billy «The Kid» McDonnen (Robert De Niro) vant hver sin prestisjematch mot hverandre på 1980-tallet, før Razor ga seg som proffbokser like før de skulle gjøre opp seg imellom. Begge går fremdeles med bitterheten godt i behold, og er fremdeles svorne fiender som ikke tåler synet av hverandre. Så får de et tilbud som de innser at de ikke kan si nei til, av flere grunner: Å gå i ringen en siste gang, for å en gang for alle avgjøre hvem som er best.

## Rolleliste
* Sylvester Stallone som Henry «Razor» Sharp
* Robert De Niro som Billy «The Kid» McDonnen
* Kevin Hart som Dante Slate Jr.
* Alan Arkin som Louis «Lightning» Conlon
* Kim Basinger som Sally
* Jon Bernthal som BJ
* LL Cool J som Frankie Brite
* Han Soto som Kenji
* Camden Gray som Trey

## Annet
* Både Sylvester Stallone og Robert De Niro har tidligere spilt berømte boksekarakterer. Stallone spilte Rocky Balboa i *[[Rocky]]*-filmene, mens De Niro spilte i den biografiske filmen *[[Den rasende oksen]]*, som omhandler eks-bokseren Jake La Motta.
* Det er flere referanser til Stallones ikoniske karakter Rocky i filmen, særlig i treningsregimet til Razor, som blant annet inneholder lange joggeturer, spising av rå egg og å nesten slå på rått kjøtt. I tillegg er han blind på det ene øyet, også en tydelig referanse til Rocky, som også var hemmet av et dårlig øye.

## Referanser


## Eksterne lenker
* 
*
Dawn of the Planet of the Apes

***Dawn of the Planet of the Apes*** er en amerikansk science fiction-film fra 2014. Filmen er regissert av Matt Reeves, og har Andy Serkis, Gary Oldman, Jason Clarke og Kodi Smit-McPhee i hovedrollene.

Filmen er en oppfølger til *[[Rise of the Planet of the Apes]]* (2011).

## Handling
Caesars utvikling fra å være en vanlig ape til å få menneskelig intelligens ble fulgt i *Rise of the Planet of the Apes*. Nå er han leder for en voksende nasjon av genetisk utviklede aper som blir truet av en gruppe mennesker som har overlevd et virus som herjet verden et tiår før. Fred oppstår, men den viser seg å bli kortvarig når menneskene gjerne vil gjeninnta rollen som den regjerende arten på jordkloden.

## Rolleliste
* Andy Serkis som Caesar
* Gary Oldman
* Jason Clarke
* Kodi Smit-McPhee
* Keri Russell
* Judy Greer som Cornelia
* Terry Notary som Rocket
* Toby Kebbell
* Enrique Murciano
* Kirk Acevedo som Carver
* Karin Konoval som Maurice

## Referanser


## Eksterne lenker
* 
*
Guardians of the Galaxy (film)

***Guardians of the Galaxy*** er en amerikansk sci-fi og eventyractionfilm fra 2014. Filmen er regissert av James Gunn, som også har skrevet manus sammen med Chris McCoy og Nicole Perlman basert på tegneserien med samme navn. Chris Pratt, Zoe Saldana, Dave Bautista, Bradley Cooper og Vin Diesel spiller hovedrollene.

Den ble etterfulgt av *[[Guardians of the Galaxy Vol. 2]]* (2017).

## Handling
Handlingen finner sted i verdensrommet. Den menneskelige piloten Peter Quill slår seg uventet sammen med leiemorderen Gamora, krigeren Drax, den snakkende, sarkastiske vaskebjørnen Rocket og det supersterke, bevegelige treet Groot for å hindre den verdifulle steinen «the Orb» fra å falle i gale hender, hvor den kan ødelegge hele galaksen.

## Rolleliste
* Chris Pratt i rollen som Peter Quill/Star-Lord
** Wyatt Oleff som ung Peter Quill
* Zoe Saldana i rollen som Gamora
* Dave Bautista i rollen som Drax the Destroyer
* Bradley Cooper i rollen som Rocket Raccoon (stemme)
* Vin Diesel i rollen som Groot (stemme)
* Lee Pace i rollen som Ronan the Accuser
* Michael Rooker i rollen som Yondu Udonta
* Karen Gillan i rollen som Nebula
* Djimon Hounsou i rollen som Korath the Pursuer
* John C. Reilly i rollen som Corpsman Rhomann Dey
* Glenn Close i rollen som Commander Irani Rael
* Peter Serafinowicz i rollen som Denarian Garthan Saal
* Benicio del Toro i rollen som Taneleer Tivan/The Collector
* Ophelia Lovibond i rollen som Carina
* Alexis Denisof i rollen som The Other
* Josh Brolin i rollen som Thanos
* Laura Haddock i rollen som Meredith Quill
* Gregg Henry i rollen som Peter Quills bestefar
* Tomas Arana i rollen som Kree Ambassador
* Nathan Fillion i rollen som Monstrous Inmate
* Melia Kreiling i rollen som Bereet

## Annet

* Svært mange skuespillere gjorde tester og var med i kampen om å få rollen som Peter Quill/Star-Lord til siste slutt før Chris Pratt fikk rollen: Joel Edgerton, Eddie Redmayne, Jensen Ackles, Lee Pace, Wes Bentley, Jack Huston, Cam Gigandet, Sullivan Stapleton, Logan Marshall-Green, Garrett Hedlund, Chris Lowell, James Marsden, Jim Sturgess, Joseph Gordon-Levitt, Aaron Paul, Michael Rosenbaum og John Krasinski.
* Olivia Wilde ble tilbudt rollen som Gamora, men avslo. Gina Carano, Rachel Nichols og Adrianne Palicki gjorde en audition før Zoe Saldana fikk rollen.
* Det gikk lenge rykter om at i en post-credits scene fra Iron Man 3 skulle vise Tony skyte seg ut i rommet for så og møte på Guardians of the Galaxy. Det er bekreftet at scenen er laget men kort tid før Iron Man 3 kom på kino ble klippet «lekket ut» på nettet. Dette kan være en av grunnene for at de valgte å ikke bruke scenen, ettersom den ble byttet ut med Dr. Bruce Banner/The Hulk-scenen.

## Eksterne lenker
* 
*
Peer Qvam

**Peer Hafslo Qvam** (født 24. desember 1911, død 27. juli 1977) var en norsk arkitekt. Han er best kjent for å ha tegnet en rekke av Oslos T-banestasjoner på 1960-tallet. 

Qvam ble utdannet ved Norges tekniske høgskole (uteksaminert 1936) og arbeidet en periode hos Johan Meyer d.y. samt hos Dagfinn Morseth og Mads Wiel Gedde. Sammen med de to sistnevnte vant han i 1938 en arkitektkonkurranse om tegning av Jar kirke. Arbeidet ble påbegynt først i 1958 med Qvam som utførende arkitekt, og kirken ble innviet i 1961.

I perioden 1946–58 arbeidet Qvam i kompaniskap med John Engh. Sammen vant de i 1946 en konkurranse om nytt sentralstasjonsanlegg som forutsatte at den gamle Østbanestasjonen ble revet. Verneinteresser satte en stopper for rivningen, og planene ble omarbeidet en rekke ganger før Oslo S så dagens lys med Engh som utførende arkitekt. Qvam var blant konsulentene ved planleggingen av Oslotunnelen og skal ha bidratt til utformingen av Elisenberg stasjon (aldri åpnet) og Nationaltheatret stasjon.

Alle T-banestasjonene Qvam tegnet, åpnet i 1966 og ligger langs Grorudbanen, inkludert fellesstrekningen fra sentrum og ut til Tøyen. Det dreier seg om stasjonene Jernbanetorget, Grønland, Tøyen, Carl Berners plass, Risløkka, Vollebekk og Veitvet. De er bearbeidet en god del visuelt siden Qvams tid, og standarden er oppgradert.

Qvams firma er videreført som Doxrud-Mjøset-Eggen og deretter Arne Eggen Arkitekter.

## Kilder
* 
* 
* Om John Engh i Norsk biografisk leksikon (omtaler samarbeidet)
Tsjuvanere

**Tsjuvanere** er et av urfolkene i Sibir. Ved den russiske folketellingen i 2010 var det registrert 1002 tsjuvanere i Russland. De aller fleste (90%) bor i det autonome distriktet Tsjukotka, helt øst på det eurasiske kontinentet, og snakker enten tsjuktsjisk eller russisk.

**Shelga** er et annet navn på tsjuvanere.
George Robert Gray

**George Robert Gray** (født 8. juli 1808 i Chelsea, død 6. mai 1872 i London) var en britisk zoolog som konsentrerte sine forskninger på fugler. Han var sønn til Samuel Frederic Gray (1766–1828) og bror til John Edward Gray.

Han studerte entomologi og ornitologi. 1831 ble han assistent på den zoologiske avdelningen på British Museum i London. 1842 ble han medlem i kommissionen *Nomenclator Zoologicus* tilsammen med Louis Agassiz og Charles Lucien Bonaparte. 1866 fikk Gray medlem i Royal Society.

## Bibliografi
Hans viktigste arbeider var 
* *The Entomology of Australia, in a series of Monographs.* ''Part I. The Monograph of the Genus Phasma''. London 1833. Besøkt: 9. mai 2013.
* *List of the genera of birds*. London 1840.
* *Description and Figures of some new Lepidopterous Insects chiefly from [[Nepal]]*. Brown, Green, and Longmans, London 1846. 

## Referanser


## Eksterne lenker
* 
* [Oppføring](http://royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqPos=6&dsqSearch=(Surname='Gray')) i arkivet til Royal Society. Besøkt 9. mai 2013.
Snurrevarden

**Snurrevarden** i Karmøy kommune, Rogaland, er Norges og Molgas' (tidligere Gasnor) første kommersielle måle- og reguleringsstasjon ved den utgående Statpipe-rørledningen, der naturgassen tappes, tørkes og reduserer trykket før den transporteres/distribueres videre i lavtrykksnettet på ca. 50 kilometer, ca. 45 millioner Sm3 i året (2005). Anlegget har en kapasitet på opptil 200 millioner kubikkmeter i året.
NSB type IV

Statsbanenes lokomotiv **type IV** var en smalsporet damplokomotivtype levert av Beyer, Peacock i Manchester, England i 25 eksemplarer mellom 1866 og 1883.

Det første lokomotivet av typen hadde navnet «Tryggve», og Statsbanene kalte lokomotiver av denne typen for Tryggve-klassen. De første lokomotivene, «Tryggve» og «Sigurd», ble levert til Randsfjordbanens åpning.

Betegnelsen type IV ble tatt i bruk først på 1900-tallet.

Lokomotivene viste seg meget vellykkede for sin tids behov. Typen ble, lett modifisert, noe senere produsert for jernbanene på øya Man, der slike fortsatt er i bruk.

## Litteratur
* 

## Eksterne lenker
* Type IV  – NJK Materielldatabasen
Viul Træsliperi

**Viul Træsliperi** ble etablert ved Askerudfossen i Randselva i 1893, ved et fossefall nær Viul i tidligere Norderhov herredskommune, nå Ringerike kommune i Buskerud. Bedriften hadde opprinnelig en årsproduksjon av tremasse på cirka 20&nbsp;000 tonn. Sliperiet brant i 1904, ble bygd opp samme året. Produksjonen ble da utvidet til cirka 30&nbsp;000 tonn.

Til å begynne med ble masseballene transportert med taubane til Randsfjordbanen på Eggemoen, en strekning på cirka 2,6 km. Da Roa–Hønefosslinjen sto klar i forbindelse med byggingen av Bergensbanen i 1909, ble det bygget taubane over elva og til Viul stasjon. Modernisering og kapasitetsutvidelser gjennom årene ga bedriften er årsproduksjon på cirka 75&nbsp;000 tonn papirmasse i 1948. Det ble også etablert produksjon av eggebrett i en egen emballasjeavdeling på denne tiden, men produksjonen ble stanset på 1950-tallet på grunn av uenighet om rettighetene til produksjonsmetoden.

I 1961 ble sliperidelen av tresliperiet overtatt av Follum Fabrikker, som trengte masse. Massen ble fraktet som små flak til Follum med lastebil. Da Follums nye tresliperi sto klart i 1968 ble produksjonen på Viul trappet ned, og den opphørte helt fra høsten 1969. Etter nedleggelsen utnyttes fossefallet til kraftproduksjon. 

## Se også
* Viul
* Askerudfoss
* Huhtamaki
Tour de France 1962

**Tour de France 1962** var den 49. utgaven av sykkelrittet Tour de France og den ble avholdt fra 24. juni til 15. juli 1962. Rittet besto av 22 etapper med totalt lengde på 
4 274 km. Gjennomsnittsfarten var 37.306 km/h. Rittet hadde ingen hviledager. 

## Gjennomføringen av rittet
Rittet ble vunnet av Jacques Anquetil, som forsvarte sin seier fra 1961 og vant sin tredje sammenlagtseier i Tour de France. Den 20. etappen, som var en tempo, ble sterkt avgjørende for av Anquentil vant rittet. Han vant foran Jef Planckaert med 5 minutter, mens Raymond Poulidor kom på tredjeplass. Rudi Altig vant poengtrøya, og ble den første tysker i historien til å vinne den. Federico Bahamontes vant klatretrøya, og ble den første rytter til å vinne den tre ganger. Lagkonkurransen ble vunnet av det franske laget ACCB-Saint Raphael-Helyett-Hutchinson. 

### Endringer fra 1961
På over 30 år hadde det vært nasjonale lag i Tour de France, men i 1962 returnerte profesjonelle lag. Lagene besto av 10 ryttere, men for at lagene ikke skulle være for internasjonale måtte minst 6 at dem komme fra samme nasjon. Kalkuleringen av klatretrøya ble endret, og flere kategorier ble innført. 

## Lag
Nasjonaliteten til lagene reprenserer at minst 6 av rytterne kom i fra denne nasjonen. 

For første gang var det flere rytterne av en annen nasjonalitet enn fransk: det deltok 52 italienske ryttere og 50 franske.

## Etapper

## Etappe for etappe

## Resultater
### Sammenlagt

### Poengkonkurransen

### Klatrekonkurransen

### Lagkonkurransen

### Mest offensive rytter
Kåringen av *Mest offensive rytter* ble gitt til Eddy Pauwels. 

## Eksterne lenker
* Dokumertarfilm om Tour de France 1962 av Louis Malle (på fransk)
* Historie Tour de France
* RittInfo Tour de France 1962
Adolf Bernhard Meyer

**Adolf Bernhard Meyer** (født 11. oktober 1840 i Hamburg, død 22. august 1911 i Dresden) var en tysk antropolog, ornitolog, entomolog og herpetolog.

Han studerte på universitetene Göttingen, Wien, Zürich og Berlin. Fra 1874 til 1905 var han direktør på Museum für Völkerkunde Dresden.

## Bibliografi
Hans viktigste arbeider var 
* *Das Hemmungsnervensystem des Herzens*. Berlin 1869.
* *Abbildungen von Vogelskeletten*. 2 Bde., Dresden 1879 - 1890. 
* Tilsammen med Georg von der Gabelentz: *Beiträge zur Kenntnis der melanesischen, mikronesischen und papuanischen Sprachen, ein erster Nachtr. zu Hans Conon's von der Gabelentz Werke „Die melanesischen Sprachen“*. In: *Abhandlungen der Philologisch-Historischen Klasse der Königlich-Sächsischen Gesellschaft der Wissenschaften* Leipzig, Bd. 8, Nr. 4, 1882.
* *[[Gurina]] im Obergailthal, Kärnten*. Dresden 1885.
* *Das Gräberfeld von [[Hallstatt]]*, Dresden 1885.
* *Album von Philippinentypen I*. 1885.
* *Album von Celebestypen*. Dresden 1889.
* *Album von Philippinentypen II*. Dresden 1891.
* Tilsammen med Lionel William Wiglesworth: *The Birds of Celebes and the Neighbouring Islands.* Berlin 1898.
* *Album von Philippinentypen III*. Dresden 1904. 
* *Römerstadt Agunt*. 1908.

## Referanser


## Eksterne lenker
* 
* Uttrekk av ''Album von Philippinentypen III''. Besøkt 9. mai 2013.
* A.B.Meyer i ''The reptile database''
Daniel Bekkevold

**Daniel Bekkevold** (født 2. april 1993) er en norsk fotballspiller som for øyeblikket spiller for Løten Fotballklubb. Han fikk tildelt proffkontrakt med Hamarkameratene den 23. april 2013 etter at Briskebybanden (Ham-Kams supportergruppering) gikk sammen for å støtte klubben økonomisk, slik at kontrakten hans gikk i orden. 

Han fikk sin offisielle debut for HamKam mot KFUM Oslo i 2. runde av NM 2013. Hans første seriekamp fikk han den 9. mai 2013 borte mot Sandefjord Fotball på Komplett.no arena, hvor han kom inn som innbytter i det 83. minutt. Han scoret sitt første mål for Ham-Kam borte mot Stabæk den 3. august 2013, da Ham-Kam vant 1–5. Dette var hans første kamp fra start, og han scoret kampens første mål etter syv minutter.

I begynnelsen av august 2014 ble Bekkevold lånt ut fra Hamarkameratene til Elverum Fotball ut 2014-sesongen. I desember 2015 meldte Bekkevold overgang fra Hamarkameratene til sin gamle klubb Løten Fotballklubb.

Nå har Bekkevold skiftet sport, han holder på med cheerleading hos Oslo klubben OCT Galaxy Blackout. Han startet i en alder av 28 år, og har allerede deltatt på flere konkurranser både med laget og kategorien partnerstunt. Allerede i løpet av 3 sesonger sikret han seg en plass på landslaget, som videre skal delta på VM i cheerleading i USA 2024.

## Referanser


## Eksterne lenker
* 
* Spillerprofil hos HamKam.no
* Spillerprofil hos Fotball.no
* Spillerprofil hos Altomfotball.no
Kar de Mumma

**Kar de Mumma** er psevdonym og artistnavn for **''Erik'' Harald Zetterström** (født 14. august 1904 i Stockholm, død 7. juli 1997 samme sted) , en svensk forfatter, revyforfatter og kåserijournalist.  Han er kjent blant annet for den årlige *[[Kar de Mumma-revyn]]* 1955–1977 og de kåserier han regelmessig publiserte i *[[Svenska Dagbladet]]* fra 1922 til kort før sin bortgang.

Hans far var også kåseriskribent. Kar de Mummas første bok, *I pappas fotspår*, kom i 1922. Blant hans mer enn 90 bøker er det for det meste avisartikler, men også noen noveller og selvbiografiske verker. Hans ungdomsbøker *Två år i varje klass* (1923) og *Sigge Nilsson och jag* (1926) var i sin tid meget populære.

Hans ønske om å bli skuyespiller førte til en rekke mindre roller i 1920-årene, men etterhvert begynte han å skrive teaterstykker. Han laget sketsjer for revyene til Ernst Rolf og Karl Gerhard, og 1929 sammen med Karl-Ewert sin første fullstendige revy med tittelen *Stockholm-Motala*. Fra 1937 produserte han egne revyer, hovedsakelig for *[[Folkteatern]]* i bydelen Östermalm i Stockholm. 

Kar de Mummas petitartikler ble stort sett offentliggjort gjennom *Svenska Dagbladet*. Det ble frem til 1990-årene så meget som over 20.000 av dem.

## Bibliografi (utvalg)

## Filmografi
* 1920 - *[[Trollsländan]]*
* 1926 - *[[Flickorna på Solvik]]*
* 1926 – *[[Flickan i frack]]*
* 1964 - *[[Svenska bilder]]*
* 1971 - *[[Äppelkriget]]*
* 1972 - *[[Mannen som slutade röka]]*
* 1972 – *[[Anderssonskans Kalle]]*
* 1975 - *[[Slipp fangene fri – det er vår!]]*
* 1981 - *[[Sopor]]*

## Referanser


## Eksterne lenker
*
Nils Petter Andersen

**Nils Petter Mathisen-Andersen** (født 10. april 1986 i Egersund) er en norsk tidligere fotballspiller.

Andersen startet sin fotballkarriere i Egersund. 2005 kom han til Kristiansand der han spilte for Vigør og Fløy. i august 2012 signerte han kontrakt med Sandnes Ulf. Han debuterte som eliteseriespiller mot Strømsgodset den 17. mars 2013. Allerede uken etter skadet han seg på trening. Korsbåndet røk og det betyr at han mister resten av sesongen.

2014 var Andersen tilbake for en sesong i Fløy. 2015-2017 hadde han kontrakt med Jerv. 2018 var han igjen tilbake i Fløy.

## Referanser


## Kilder
*Aftenposten.no: Nils Petter Andersen eliteseriedebuterer
*Nettavisen.no Sandnes Ulf-spiller røk korsbåndet

## Eksterne lenker
*
General Inzovo

**General Inzovo** (bulgarsk: *Генерал Инзово*), mer daglig kun referert til som *Inzovo*, er en landsby i Tundzja kommune i Jambol oblast sydøst i Bulgaria.

Per 2013 har landsbyen et innbyggertall på 842. Innbyggertallet har vært jevnt nedadgående over tid, og var på sitt høyeste med 2824 innbyggere i 1946.

Landsbyen har sitt navn etter den russiske generalen Ivan Inzov (1768–1845), som  var guvernør av Bessarabia tidlig på 1800-tallet.

General Inzovo huser blant annet et etnografisk museum og et kulturhus. Landsbyens kirke (Treenighetskirken – «Св. Троица»), ble bygget i 1938.

## Referanser
Austin Loomer Rand

**Austin Loomer Rand** (født 16. desember 1905 i Kentville i Nova Scotia, død 6. november 1982 i Lake Placid i Florida) var en canadisk zoolog som konsentrerte sine forskninger på fugler. 

## Bibliografi
Hans viktigste arbeider var 
* 1936. *The distribution and habits of Madagascar birds*. (Bulletin of the American Museum of Natural History).
* 1937. *Results of the Archbold expeditions No.14: The birds of the 1933-1934 Papuan expedition*. (Bulletin of the American Museum of Natural History. Coauthored with Ernst Mayr).
* 1942. *Results of the Archbold Expeditions. Birds of the 1936-1937 New Guinea Expedition*. (Bulletin of the American Museum of Natural History).
* 1955. *Stray feathers from a bird man's desk. Fascinating and unusual sidelights on the lives of birds*.
* 1956. *American Water and Game Birds*.
* 1960. *Birds of the Philippine Islands: Siquijor, Mount Malidang, Bohol, and Samar*. (Fieldiana. Coauthored with D.S. Rabor).
* 1961. *A Midwestern Almanac, Pageant of the Seasons*. (Coauthored with his wife Rheua M. Rand).
* 1962. *Birds in Summer*.
* 1967. *Ornithology: an Introduction*.
* 1967. *Handbook of New Guinea Birds*. (Coauthored with E. Thomas Gilliard).
* 1971. *Birds of North America*.

## Referanser


## Eksterne lenker
* Biografi. Besøkt: 9. mai. 2013.
Mattia Gavazzi

**Mattia Gavazzi** (født 14. juni 1983 i Iseo) er en italiensk landeveissyklist. I april 2010 ble han utestengt av UCI for en positiv dopingkontroll av kokain. Han gjorde comeback i 2013 i rittet Tour de San Luis. Han er sønnen til Pierino Gavazzi, som blant annet vant 4 etapper i Giro d'Italia og Milan-Sanremo.

## Meritter

;2004
:10. etappe, Girobio
:Trofeo Papa' Cervi
:Circuito del Porto-Trofeo Arvedi
;2007
:2. og 3. etappe, Jadranska Magistrala
:2.-plass sammenlagt, Normandie rundt
::1. og 2. etappe
:2. etappe, Vuelta Ciclista a Navarre
;2008
:2. etappe, Settimana Ciclistica Lombarda
:Giro di Toscana
:5. etappe, Circuit de Lorraine
:5. etappe, Brixia Tour
;2009
:1. etappe, Tour de San Luis
:Poengtrøya og 4 etappeseire, Tour de Langkawi
:3. etappe, Settimana Ciclista Lombarda
:1a. og 5. etappe, Brixia Tour
:3 etappeseire, Vuelta a Venezuela
;2010
:3. etappe, Settimana Ciclista Lombarda
;2013
:7. etappe, Tour de San Luis
:Giro di Toscana
:4. etappe, Sibiu Cycling Tour
:3. etappe, Vuelta a Venezuela
;2014
:11. og 13. etappe, Tour of Qinghai Lake
:2. etappe, Tour of China I
;2015
:6. etappe, Vuelta a Mexico
:2. etappe, Tour of Estonia
:8., 10., 11. og 13. etappe, Tour of Qinghai Lake

## Referanser


## Eksterne lenker
*
Landskapsingeniør

En **landskapsingeniør** planlegger bygging og forvaltning av parker, byrom, boligområder, veier, offentlige anlegg, naturområder og kulturlandskap.

I Norge tilbys bachelorgrad i landskapsingeniørstudier på Norges miljø- og biovitenskapelige universitet i Ås. Det er et  tverrfaglig studium, med hovedvekt på teknikk, biologi og arbeidsledelse. Sverige og Danmark har lignende studier.

## Fagorganisering
Landskapsingeniørene er organisert i Norske landskapsingeniørers forening (NLI).

## Historie
Landskapsingeniørstudiet ble opprettet fordi grøntsektoren etterspurte denne type tverrfaglig kompetanse innenfor biologi, teknikk og styring av driftsoppgaver. I tillegg så en at landskapsarkitekten trengte støtte fra en ingeniør ved bygging og forvaltning av parker og anlegg.

## Eksterne lenker
* Universitetet for miljø- og biovitenskap (UMB) - Landskapsingeniør
* NLI sin beskrivelse av utdanningen
Per Magnus Berdal

**Per Magnus Berdal** (født 20. april 1965) er en norsk lokalpolitiker for Senterpartiet. Han er varaordfører i Norddal kommune fra 2011. 

Berdal driver familiebedriften Berdal gartneri (stifta 1934) med agurk som hovedprodukt. Produksjonen i 2012 var på rundt 130 tonn, det vil si om lag  agurker.

Fra 2013 er Berdal leder av nasjonalparkstyret for Reinheimen.

## Kilder
* «400.000 agurknyheiter» , *Sunnmørsposten* 8. mars 2013; besøkt 9. mai 2013.
* «Berdal skal lede styret for Reinheimen», *Gudbrandsdølen* 12. juli 2012; besøkt 9. mai 2013.
Edmund Morewood

**Edmund Morewood** (født 15. juli 1957) er en norsk lokalpolitiker for Senterpartiet. Han er varaordfører i Nesset kommune fra 2011. Før dette hadde han to perioder bak seg i kommunestyret.

Morewood er gårdbruker og miljøarbeider.

## Kilder

* «Lover hard kamp om klubba», *Driva* 17. august 2011; besøkt 9. mai 2013.
Berit Storholt Flåtten

**Berit Storholt Flåtten** (født 5. juli 1980) er en norsk lokalpolitiker for Senterpartiet. Hun er varaordfører i Rindal kommune fra 2011. 

Flåtten er tilsatt ved Rindalshuset, kultur- og idrettshuset i kommunen.

## Kilder

* TV2s velgerguide; besøkt 9. mai 2013.
Christopher Andreas Brun

**Christopher Andreas Brun** (født 6. juli 1896, død 7. januar 1945 i Dautmergen) var Milorg-leder i Bergen under andre verdenskrig, etterretningsmann, offiser, kjøpmann og politiker. 
## Personlige liv
Christopher Andreas Brun var sønn av Melchior Falck Heiberg Brun (f. 1862 i Bergen) og Clara J. Brun (f. Johannesen i Oslo i 1859). Han giftet seg i Tromsø i 1922 med Ruth Haugen (f. 1898). De fikk fire barn.

## Andre verdenskrig
Christopher Andreas Brun tjenestegjorde som løytnant ved Kvarven fort ved angrepet på Norge den 9. april 1940. Han var blant de første Milorg-lederne i Bergen og var sjef for etterretningstjenesten. Han avanserte siden til kaptein og forestod i lengre tid utsmuglingen av særlig viktige politiske og militære flyktninger (Englandsfarten). Han ble arrestert den 31. januar 1942 av Gestapo og satt først på Møllergata 19, deretter Grini før han ble sendt til konsentrasjonsleirer i Tyskland. Først Natzweiler, deretter Dachau og til slutt Dautmergen som var en underleir av Natzweiler-Struthof. Brun døde der som NN-fange («Nacht und Nebel» eller Natt og Tåke-fange) den 7. januar 1945.

Christopher Andreas Brun ble tildelt post mortem: Haakon VIIs Frihetskors, krigsmedaljen og deltakermedaljen med rosett.

## Referanser


## Kilder
Omtalt i blant annet:
* Våre falne, side 358.
* Ragnar Ulstein: Etterretningstjenesten i Norge 1940-45 (Bind I: Amatørenes tid), side: 38 og 109
* Ragnar Ulstein: Englandsfarten, Bind II, side: 40, 52, 109, 160 og 216-217
* Kristian Ottosen: Natt og Tåke.  Historien om Natzweilerfangene, bl. a side 248-263
* Arnfinn Haga: Fiendtlige spor fra kysten (1997), side: kapitel 1
* Nordmenn i fangenskap 1940-1945, side: 144
* Bergen i krig.  Bind 1, side: 163 og 221
* XU – I hemmelig tjeneste 1940-1945, side 178
* Bergens Tidende i juni 1945
* Bergens Høire nr 1-1945
* Johan Nordahl Brun og hans slekt.
Hans Eide

**Hans Eide** (født 1961) er en norsk lokalpolitiker for Senterpartiet. Han han har vært varaordfører i Bjugn kommune.

## Referanser
Jon Husdal

**Jon Husdal** (født 16. april 1960) er en norsk lokalpolitiker for Senterpartiet. Han er gårdbruker og varaordfører i Åfjord kommune fra 2011 til 2019. 

## Referanser
Oak Ridge Observatory

**Oak Ridge Observatory**, også kjent som **George R. Agassiz Station**, er et astronomisk observatorium beliggende i Harvard i Massachusetts. Observatoriet ble drevet av Harvard–Smithsonian Center for Astrophysics som en del av Smithsonian Astrophysical Observatory (SAO) frem til 19. august 2005.

I løpet av de første 40 årene etter etableringen i 1933, var hovedfokus sporing av småplaneter og asteroider i solsystemet. Fra 1980-årene begynte astronomene å bruke fasilitetene til å måle stjerner over lange tidsperioder, og senere førte dette til jakten på eksoplaneter, det vil si planeter utenfor vårt eget solsystem.

## Referanser


## Eksterne lenker
* 
* Harvard Optical SETI
Randi B. Andersen

**Randi Brodersen Andersen** (født 6. januar 1959) er en norsk lokalpolitiker for Senterpartiet. Hun er varaordfører i Roan kommune fra 2011.
Knut Ingolf Dragset

**Knut Ingolf Dragset** (født  1969) er en norsk lokalpolitiker for Senterpartiet. Han er varaordfører i Rennebu kommune fra 2011.

Dragset er veterinær.

## Referanser
Oddbjørn Bang

**Oddbjørn Bang** (født 1953) er en norsk lokalpolitiker (Sp).

Han var varaordfører Orkdal kommune fra 2003 til 2015, ordfører fra 2015 til utgangen av 2019, deretter ordfører i den sammenslåtte Orkland kommune fra 2020 til 2023.

Han var lærer ved Orkanger ungdomsskole før han ble ordfører.

## Referanser
Knut Magne Sjøvold

**Knut Magne Sjøvold** (født 1944) er en norsk lokalpolitiker for Senterpartiet. Han var varaordfører i Malvik kommune fra 2007 til 2015. 

## Referanser
United States Naval Observatory Flagstaff Station

**United States Naval Observatory Flagstaff Station** (NOFS) er et astronomis observatorium nær Flagstaff i Arizona i USA. Observatoriet er det nasjonale *dark-sky*-observatoriet for det amerikanske forsvarsdepartementet under United States Naval Observatory (USNO).

## Referanser
Tosaint Ricketts

**Tosaint Antony Ricketts** (født 1987) er en canadisk tidligere fotballspiller.

Hans første klubb i Europa etter å ha spilt collegefotball i USA, var den finske toppklubben MyPa i mars 2009. Han scoret to mål mot Politehnica Timişoara i Europaligaen den 13. juni 2009. Det førte til at Politehnica Timişoara ble interessert i å få han inn i sin stall. Den 19. november signerte han en treårs kontrakt med klubben. I 2012 gikk Politehnica Timişoara konkurs og Tosaint Ricketts var da uten klubb. I august 2012 signerte han en treårs kontrakt med Vålerenga Fotball. Han spilte 3 kamper og scoret 1 mål før han i januar 2013 ble solgt til Sandnes Ulf.

Ricketts har også en rekke landskamper for Canadas landslag.

## Referanser


## Kilder
* nrk.no/rogaland – Jeg har stor målteft
## Eksterne lenker
*
Giro di Toscana

**Giro di Toscana** er et italiensk endagsritt i landeveissykling som arrangeres hvert år i april eller mai. Rittet har blitt arrangert siden 1923. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
STS-34

**STS-34** var en romferd med romfergen Atlantis. Romferden var den 31. i det amerikanske romfergeprogrammet, og den femte ferden hvor Atlantis ble brukt. Ombord var romsonden *[[Galileo (romsonde)|Galileo]]* som skulle studere planeten Jupiter og månene rundt.

## Referanser




## Eksterne lenker
*
Dautmergen

**Dautmergen** er en kommune (*Gemeinde*) i Zollernalbkreis i delstaten Baden-Württemberg i Tyskland.

## Referanser


## Eksterne lenker
*
Svend S. Schultz

**Svend Simon Schultz** (født 30. desember 1913 i Nykøbing Falster, død 6. juni 1998 i København) var en dansk komponist og dirigent.

Han var elev av Poul Schierbeck og spesielt kjent for sine lyriske korsanger, *Yndigt dufter Danmark*, *En sødt bedugget humlebi* og *Midsommersang* (Nu går midsommer ind i Danmarks stue). Schultz var utdannet ved Det Kongelige Danske Musikkonservatorium. Han var musikkanmelder for Politiken 1941–49 og dirigent for DR Radiokoret 1949–1983. Schultz komponerte operaer, filmmusikk, kammermusikk og korsanger. Han var gift med sangeren Kirsten Schultz.

Svend S. Schultz var Ridder av Dannebrog.

## Operaer
* *Bag kulisserne* (1949)
* *Kaffehuset* (1949)
* *Solbadet* (1949)
* *Høst* (1950)
* *Tordenvejret* eller *Da Søren blev Mand* (1950)
* *Bryllupsrejse* (1951)
* *Marionetterne* (1957)
* *Hosekræmmeren* (1975, oppført 1990)

## Priser og utmerkelser (utvalg)
* 1991 – Blicherprisen

## Referanser


## Eksterne lenker
* 
* 
*  Svend S. Schultz hos Gravsted.dk
*  Verk av Schultz hos edition-s.dk
Steven Stamkos

**Steven Christopher Stamkos** (født 1990) er en canadisk profesjonell ishockeyspiller som spiller for den amerikanske klubben Nashville Predators i National Hockey League (NHL). 

Han spilte juniorhockey for Markham Waxers i OMHA innen han ble draftet som nr. 1 av Sarnia Sting ved OHL Entry Draft 2006. Han spilte for Sting i OHL og scoret i alt 100 mål i løpet av to sesonger. Etter en suksessfull OHL-karriere ble han draftet av Tampa Bay som nr. 1 (i første runde) ved NHL Entry Draft 2008.

Han har vunnet Maurice Richard Trophy (ligaens største målscorer) i 2010 og 2012, blitt tatt ut til NHL Second Team All-Star (2011) og spilt i to NHL All-Star-kamper (2011, 2012).

## Referanser


## Eksterne lenker
* 
*
Tor Bergner

**Tor Bergner** (fullstendig navn *Tor Olof Gunnarsson Bergner*, født 24. juni 1913 i Luleå, død 12. februar 1990 i Stockholm) var en svensk poet, trubadur, og komponist, også kjent under artistnavnet *Broder Tor*. 
__NOTOC__
Han vokste opp i Hede i Härjedalen.
Bergner tilhørte de såkalte klarabohemerna på 1930- og 1940-tallet. Han turnerte med sine viser i hele Norden, og som komponist satte han toner til dikt av blant andre Nils Ferlin, Helmer Grundström og Emil Hagström. 
 
## Filmmusikk
* 1956 – *Krut och kärlek*
* 1984 – *På tur med Tor*

## Filmografi roller
* 1951 – *Starkare än lagen*
* 1953 – *Barabbas*
* 1953 – *Ogift fader sökes*
* 1953 – *En skärgårdsnatt*
* 1955 – *Älskling på vågen* 
* 1955 – *Het är min längtan*
* 1956 – *Krut och kärlek*

## Musikkutgivelser
* Visor i vinden, 1951
* Tack gitarr : 8 visor. Stockholm : Leland, 1954
* Fjällens lilja, 1956
* Vågen slår - vinden går. Stockholm : Reuter & Reuter, 1965
* Visor genom vandringsår. Stockholm : Southern Music, 1968
* Råd till en ung flicka och 9 andra visor. Stockholm : Reuter & Reuter, 1976

## Diskografi
* Tor Bergner besjunger Nils Ferlin, Birger Vikström, Emil Hagström, Helmer Grundström och sig själv... LP. HMV: SCLP 114, 196-?
* Visor genom vandringsår. LP. Scan-Disc: SCLP 117, 1968.
* Broder Tor. LP. Scan-Disc: SCLP 114, 1973
* Vagant. LP. Polydor: 2379093, 1975
* Broder Tor i S:ta Clara. LP. A disc: ADI 90996, 1981
* Tack gitarr. LP. PVP: LP 03, 1983

## Bibliografi
* *Näverdosa*, 1961
* *En trubadur som fältherre*, fra: *Beredskapsminnen från övre Norrland 1939-1944*, Tornedalica, nr 12, 1971 
* *Nasarbox*, 1981

## Priser og utmerkelser
* Ferlinpriset 1966
* Evert Taube-stipendiet 1973

## Referanser


## Kilder
* Norrländsk uppslagsbok, bind 1, 1993
* 

## Litteratur
* Thorstein Bergman, Broder Tor: en sägen, 1991

## Eksterne lenker
* 
* 
* 
* Jonas Sima: ''På tur med Tor''
Ordinær kondritt

**Ordinær kondritt** (, også kalt **O-kondritter**) er en klasse steinete meteoritter av kondritt. De er uten tvil den mest tallrike gruppen, og de utgjør omtrent 87 % av alle funn. Derfor har de også fått navnet «ordinær».

De er helt uten karbonat, men har som navnet angir  synlige, glassaktige kondruler. De utgjør (2010) hoveddelen med hele 677 av i alt 832 kjente meteoritter.

Kondritter som inneholder karbonat kalles karbonholdige kondritter.

## Referanser


## Eksterne lenker
* 
*  The Catalogue of Meteorites
*  A Pictorial of Ordinary Chondrites - Meteorites Australia
Big Sean

**Sean Michael Anderson** (født 1988), kjent under artistnavnet **Big Sean**, er en amerikansk rapper og sanger-låtskriver. 

Big Sean signerte en kontrakt med Kanye Wests GOOD Music i 2007, og i 2008 signerte ham også en kontrakt med Def Jam Recordings. Etter å ha sluppet ut samtlige mikser, slapp Sean ut sitt debutalbum *Finally Famous* i 2011, og har planlagt å slippe ut sitt andre studioalbum *Hall of Fame* i juni 2013.

## Referanser


## Eksterne lenker
* 
* 
* 
*
Johan Thaasen

**Johan Edvard Thaasen** (1825–1865) var en norsk klassisk filolog.

Johan Thaasen var sønn av garvermester Søren Thaasen (død 1843), som stammet fra Tåsen i Aker, og Marthe Marie Haslum (død 1841), en søster av eidsvollsmannen Hans Haslum. Han vokste opp i trange kår, men kom inn på Christiania katedralskole i 1838 og ble student i 1844. Ved universitetet begynte han å studere filologi, og livnærte seg ved å gi undervisning. I 1851 tok han embetseksamen og ble ansatt som lærer ved katedralskolen, fra 1852 som adjunkt. Her underviste han særlig i latin.

I 1859 fikk Thaasen et stipend og dro ut på et års studiereise til Tyskland. Fra 1860 var han konstituert som lektor i gresk ved universitetet, og ble utnevnt året etter. Her underviste han i gresk lyrikk og arkeologi. På denne tiden ble helsen hans stadig svekket. Sommeren 1864 foretok han en reise til kurbadet i Franzensbad, uten å bli bedre, og måtte etter hjemkomsten søke fritak fra undervisningen. I 1865 døde han av tæring.

## Referanser


## Kilder
* «Thaasen, Johan Edvard», i *[[Norsk Forfatter-Lexikon 1814–1880]]* V (1901).
Rune Skog

**David Rune Skog** (1913–2009) var en svensk sanger (andretenor), og pianist.

Skog var medlem i sangkvintetten The Bobbies 1937–1969.

## Filmografi
* 1976 – *Resan till julstjärnan*
* 1946 – *Per Albin svarar - Välkomna till oss*
* 1943 – *[[Aktören]]*

## Eksterne lenker
*
Sande-hus

**Sande-hus** er et type boligblokk i bruk i Norge i etterkrigstiden.

Boligtypen fikk navn etter entreprenøren Arne Sande i Bergen, som bygget ut slike blokker i stor skala. Sande utviklet typen i kompaniskap med arkitekten Einar Vaardal-Lunde.

Spesielt med Sande-husene er at de består av to og to vertikaldelte leiligheter stablet på hverandre. Adkomst til de øverste leilighetene skjer via utvendige altanganger.

Norges mest kjente Sande-hus ble oppført på Odda, men de var også i bruk mange andre steder i landet.

## Referanser




## Eksterne lenker
*
Livré

**Livré** betegnet opprinnelig de kapper (gjerne med pelskrage) som den franske konge ved større årlige festforanstaltninger tildele bannerherrer og riddere.

Senere er uttrykket gått over til å betegne de uniformslignende drakter til finere tjenerskap og væpnere. De var holdt i bestemte farger, som for eksempet i de våpenfarger som ble brukt innen den adelsslekt de betjente. Også mer detaljerte elementer fra slektens heraldikk inngikk gjerne, også i små detaljer som preget på plaggenes knapper. 

Livré-moten ble i Europa lenge dominert av impulsene fra det franske hoff i Versailles. Det kunne i tillegg til hverdagslivréet også lages livrésett beregnet for herrskapets mer høytidelige tilstelninger, og dessuten morgenlivréer. 

Livréer har mange steder blitt bibeholdt, for eksempel ved mange moderne hoff og i hoteller (dørvakter, portnere, resepsjonister, piccoloer).  

## Etymologi
Ordet 'livré' kommer fra det franske verbet *livrer* («levere»). Draktene ble «overlevert» til dem som skulle benytte dem.

## Litteratur

* Heinrich XXVIII. Prinz Reuß zu Köstritz: *Der korrekte Diener. Handbuch für Herrschaften und deren Diener*. Parey, Berlin 1900 (Tekst i Wikisource)
* Marieluise Kliegel: *Des Dieners alte Kleider. Livreen und Livreeknöpfe – ausgewählte Beispiele deutscher Adelshöfe des 19. Jahrhunderts*. Vereinigte Westfälische Adelsarchive, Münster 1999 (zugl. Münster (Westfalen), Univ., Diss., 1997)
* *Des Kaisers teure Kleider. Festroben und Ornate, Hofuniformen und Livreen vom frühen 18. Jahrhundert bis ins Zeitalter von Franz Joseph&nbsp;I. und Elisabeth*. Katalog zur Ausstellung des Kunsthistorischen Museums Wien und des Reiss-Museums Mannheim 2000/2001. Wien/Mannheim 2000, ISBN 3-85497-010-2

## Eksterne lenker
*